CELEX: C2005/115/57
Language: hu
Date: 2005-05-14 00:00:00
Title: T-111/05. sz. ügy: Az UCB SA által az Európai Közösségek Bizottsága ellen 2005. február 25-én benyújtott kereset

14.5.2005   
            
            
               HU
            
            
               Az Európai Unió Hivatalos Lapja
            
            
               C 115/32
            
         Az UCB SA által az Európai Közösségek Bizottsága ellen 2005. február 25-én benyújtott kereset
   (T-111/05. sz. ügy)
   (2005/C 115/57)
   Az eljárás nyelve: francia
   UCB SA, székhely: Brüsszel, képviseli: Jacques Bourgeois, Jean-François Bellis és Martin Favart ügyvédek, 2005. február 25-én keresetet nyújtott be az Európai Közösségek Elsőfokú Bíróságához az Európai Közösségek Bizottsága ellen.
   A felperes keresetében azt kéri, hogy az Elsőfokú Bíróság:
   
               —
            
            
               semmisítse meg az EK 81. cikk alkalmazására vonatkozó eljárásban (COMP/E-2/37.533. sz. ügy – kolin-klorid) 2004. december 9-én hozott bizottsági határozatot,
            
         
               —
            
            
               kötelezze az Európai Közösségek Bizottságát a költségek viselésére.
            
         Jogalapok és fontosabb érvek:
   A jelen ügyben megtámadott határozat ugyanaz, mint amely a T-101/05. sz. BASF kontra Bizottság ügy (1) tárgya. E határozatában a Bizottság megállapította, hogy az említett határozat hat címzett vállalkozása megsértette az EK-Szerződés 81. cikkének (1) bekezdését azzal, hogy részt vettek megállapodások és összehangolt magatartások olyan egységében, amelynek tárgya ármeghatározás, piacfelosztás és összehangolt fellépés a versenytársak ellen (a transzformátorok feletti ellenőrzés) a kolin-klorid piacon az Európai Gazdasági Térségen belül. E versenyellenes magatartásokat két különböző, ám szorosan összefüggő szinten tanúsították: világ- és európai szinten.
   Kereseti kérelmei alátámasztására a felperes azzal érvel, hogy:
   
               —
            
            
               a megtámadott határozat hibásan minősíti a megállapított jogsértést egységes és folytatólagos jogsértésnek, mivel valójában csak két különálló jogsértésről lehetne beszélni: egyfelől egy világszintű kartellről 1992. október és 1994. április között, másfelől egy közösségen belüli kartellről 1994. március és 1998. szeptember között. A felperes véleménye szerint a Bizottság elméletének az a hatása vagy célja, hogy kijátssza az elévüléssel kapcsolatos szabályok alkalmazását;
            
         
               —
            
            
               a Bizottság helytelenül szabott ki rá bírságot egyfelől a világszintű kartell alapján, amely már elévült, másfelől a közösségen belüli kartell alapján, a bizottsági engedékenységi közlemények fényében. Ugyanis amennyiben – mint ahogyan jogszerű – az alperes is megtette volna ezt a különbségtételt, szükségszerűen arra a következtetésre jutott volna, hogy az ügyben egyáltalán nem kell bírságot kiszabni;
            
         
               —
            
            
               másodlagosan pedig azzal, hogy a terhére megállapított jogsértés elévült volna, ha a felperes maga nem szolgáltatott volna önkéntesen információkat 1999-ben.
            
         
      (1)  A H.L.-ban még nem tették közzé.